section_heading: Kontinentalne i mješovite obedijencije
paragraph_text: Velika regularna loža kralja Dmitra Zvonimira (VRLKDZ) je osnovana u siječnju 2021. godine. Nosi naziv po Dmitru Zvonimiru, hrvatkom vladaru iz 11. stoljeća. Kao i Velika suverena loža Hrvatske, ova velika loža je jedna od osnivačica Svjetske unije suverenih loža "Libertas 5775". U početku je Loža "Kralja Dmitra Zvonimira" djelovala pod zaštitom Velike lože "Nikola Tesla" iz Srbije te Alijanse Tracia. Nakon osnivanja Svjetske unije "Libertas 5775" početkom 2021. godine Loža je izašla iz Velike lože "Nikola Tesla". Ova obedijencija pod svojom zaštitom ima četiri lože ("Kralja Dmitra Zvonimira" i "Regnum Croatorum" u Zagrebu, te ložu "Brezovica" i žensku ložu "Jelena Lijepa" u Samoboru).